**Referat af generalforsamling i Torrild Lokalråd**

Tirsdag den 11.3 2025

1. Valg af dirigent og referent

Mogens valgt som referent og Bjarne Skipper valgt som dirigent

1. Formandens beretning

Hans Erik fremlagde bestyrelsens beretning, den kan findes i sin fulde længde

på Torrild lokalråds hjemmeside.

Beretningen blev godkendt af generalforsamlingen, med ros for det gode arbejde

1. Regnskab

Mogens fremlagde regnskab

Regnskabet blev godkendt

1. Ingen indkomne forslag
2. Valg

Mogens Bedsted, of Marianne Skipper er på valg

Gert Frederiksen genopstiller ikke Ny

Mogens Bedsted genopstiller og blev valgt

Marianne Skipper genopstiller og blev valgt

Palle Toftegård Jensen blev valgt

Valgt som suppleanter:

Palle Toftegård Jensen

Jørgen Pedersen

Bestyrelsen består herefter af

Bonna Segall

Marianne Skipper

Mogens Bedsted

Hans Erik Lykke Hansen

Marianne Nyland Madsen

Evt.

Marianne og Bonna præsenterede kommunens tilbud om en sundhedscafe. Det blev vel modtaget og de går videre med det.

**Formandsberetning for Torrild Lokalråd, 2024-2025**

Torrild Lokalråds formål er ganske kort:

* At være lokalområdets talerør til det offentlige, andre lokalråd m.v.
* At arbejde visionært og struktureret med områdets udvikling – herunder fysiske, kulturelle og demokratiske værdier,
* At synliggøre Torrild og omegnens unikke værdier og dermed gøre området til et endnu mere attraktivt sted at bo, leve og virke

Lokalrådets opgave er at være bindeled begge veje mellem lokalområdets borgere og kommunen, herunder at få de indbragte sager demokratisk og bedst muligt belyst og dernæst at oplyse borgerne i lokalområdet eller byrådet om de lokale forhold og tiltag.

Lokalrådets bestyrelse er i forhold til de sager, som den behandler, både politisk og på andre måder neutral. Den tager ikke stilling til de fremførte sager eller meninger herom.

Geografisk dækker Torrild lokalområde det gamle Torrild sognekommunes distrikt.

Torrild Lokalråd indgår tillige i Fordelingsrådet for Lokalråd i Odder Kommune, der forestår modtagelse, behandling og prioritering af ansøgninger om kommunale lokalrådsmidler til aktiviteter og projekter i lokalområderne.

Torrild Lokalråd holdt senest ordinær Generalforsamling (GF) d.19.marts 2024, hvor der blev valgt en bestyrelse til at varetage opgaverne. Bestyrelsen bestod efter valg på denne GF samt efterfølgende konstituering iht. vedtægterne af følgende:

* Formand: Hans Erik Lykke Hansen, Bygaden 13A
* Kasserer: Mogens Bedsted, Vandværksvej 2
* Bestyrelsesmedlem: Gert Frederiksen, Bygaden 13C
* Bestyrelsesmedlem: Bonna Segall, Nygaardsvej 44
* Bestyrelsesmedlem: Marianne Skipper, Krogstrupvej 1
* Suppleant: Marianne Nyland Madsen, Krogstrupvej 136
* Suppleant: Palle Toftegaard Jensen, Krogstrupvej 67

I perioden er Gert Frederiksen udtrådt af bestyrelsen.

Vi har i perioden forsøgt at organisere vores arbejde ved bla.:

* 5 ordinære bestyrelsesmøder i Torrild Lokalråd
* 4 Fællesmøder / fordelingsrådsmøder m. øvrige Lokalråd i Odder Kommune
* Fællesmøde mellem Lokalrådene og Odder Kommune
* Dialogmøder mellem Odder Kommune og lokalråd i kommunen m. efterfølgende opfølgningsmøde mellem formænd for lokalrådene og borgmester Lone Jakobi, kommunaldirektør Hosea Dutschke og teknisk chef Helle Bøhl-Møller.

De helt store arbejdsområder har i perioden været håndtering af forhold ifm.:

* **Solcellepark ved Torrild – 1.SOL.1 – lokalplan**
  + Udarbejdelse og indgåelse af hensigtserklæring vedr. Torrild Solcelleanlæg mellem projektudvikler – ADA – hhv. Torrild Lokalråd omhandlende indhegning, stier, beplantning, rekreative områder mv., samt følgebrev vedr. udestående afklaring af sti fra solcelleområdet til Gjesing
  + Fællesmøder mellem Torrild Lokalråd, arbejdsgruppe under Torrild Lokalråd med repræsentation fra Torrild og Gjesing samt projektudvikler vedr. afklaringer og beslutninger iht. indgået hensigtserklæring vedr.:
    - Indhegninger i folde med vildttrådhegn
    - Sti til Gjesing
    - Sti rundt om solcelleanlæg
    - Beplantning
    - Mv.
  + Projektet er for nylig – februar 2025 - behandlet i Planklagenævnet efter div. påklager og med følgende resultat:
    - Planklagenævnet har besluttet at sende sagen tilbage til fornyet behandling hos Odder kommune.
    - Projektudvikler – ADA – indikerer, at de arbejder på at sikre, at planlægningen overholder alle krav fra Planklagenævnet og Miljø- og Fødevareklagenævnet – og er i i dialog med Odder Kommune om de bedste løsninger for området og miljøet.
    - Gennemførelse af ny planlægningsproces for solcelleområdet forventes at række ind i 2026, hvor offentlig høring af nyt revideret planforslag forventes gennemført tidligst i September - Oktober 2025. Endelig politisk behandling og vedtagelse i Odder Kommune forventes gennemført i december 2025.
  + Torrild Lokalråd og tilknyttet arbejdsgruppe er afventende ift. det videre forløb og vedtagelser.

* **Etablering af biogasanlæg ved Krogstrupvej vest for Torrild**
  + Odder Kommune har modtaget ansøgning fra Nature Energy vedr. etablering af biogasanlæg ved Krogstrupvej vest for Torrild. Etableringen vil kræve et plangrundlag bestående af en lokalplan, et kommuneplantillæg med tilhørende miljøvurdering samt miljøkonsekvensvurdering af projektet – Odder Kommune, 18.juni 2024.
  + Nature Energy afholder informationsmøde i Torrild Forsamlingshus d.27.juni 2024.
  + Offentlig høring af Planforslag for et område til Biogasanlæg ved Krogstrupvej, d.7. januar 2025 – med høringsperiode frem til d. 28. marts 2025
  + Borgermøde indkaldt af Odder Kommune og Nature Energy i Torrild Forsamlingshus d.27.februar 2025
  + Torrild Lokalråd er blevet inviteret med i en Nature Energy kontaktgruppe. Denne har følgende formål: ”vil blive taget med på råd i relevante sammenhænge i løbet af ansøgningsprocessen for det konkrete biogasanlæg. Eksempler på områder hvor kontaktgruppen rådføres kan være visualiseringspunkter, input til trafikanalyse / ideelle ruter og beplantning mv.”

Af øvrige aktiviteter/opgaver der er arbejdet med kan bla. nævnes:

* Biodiversitet – ansøgning om beplantning på rundkørsel, chikaner og indfaldsveje
* Sprøjtehuset i Torrild
* Udarbejdelse af høringssvar til Odder Kommune Planstrategi 2023
* Opdatering af Udviklingsplan Torrild til 2024-2026
* Udarbejdelse af Torrild velkomstfolder til nye tilflyttere. Vi modtager nu pr. kvartal tilflytterlister på adresseniveau fra Odder Kommune.